**Ministru kabineta noteikumu projekta „Grozījumi Ministru kabineta 2010.gada 3.augusta noteikumos Nr.725 „Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai”” anotācija**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Imigrācijas likuma 13. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Imigrācijas likuma 13. panta otrās prim daļas 1. punkts nosaka, ka „dokumentus vīzas pieprasīšanai iesniedz tai pārstāvniecībai, kuras kompetencē ir teritorija, kurā atrodas pieteikuma iesniedzēja pastāvīgā dzīvesvieta”. Savukārt Imigrācijas likuma 13. panta piektā daļa piešķir deleģējumu Ministru kabinetam noteikt diplomātisko un konsulāro pārstāvniecību teritoriālo kompetenci vīzu pieprasīšanai.  2010. gada 3. augusta Ministru kabineta noteikumi Nr. 725 „Noteikumi par Latvijas Republikas diplomātisko un konsulāro pārstāvniecību teritoriālo kompetenci vīzu pieprasīšanai” (turpmāk – Noteikumi Nr. 725) nosaka Latvijas Republikas diplomātisko un konsulāro pārstāvniecību ārvalstīs teritoriālo kompetenci vīzu pieprasīšanai.  Vienlaikus, ievērojot Eiropas Parlamenta un Padomes regulas (EK) Nr. 810/2009 (2009. gada 13. jūlijs), ar ko izveido Kopienas Vīzu kodeksu, 8. pantu Šengenas līguma dalībvalsts var piekrist pārstāvēt citu dalībvalsti, tās vārdā izskatot pieteikumus un izsniedzot vīzas. Šim mērķim starp Šengenas līguma dalībvalstīm tiek slēgti vīzu pārstāvības līgumi. To mērķis ir atvieglot vīzu procedūru trešo valstu iedzīvotājiem vietās, kur nav pārstāvētās valsts diplomātiskās vai konsulārās pārstāvniecības.  Kopš 2007. gada Latvija ir noslēgusi līgumus par vīzu pārstāvību ar 14 valstīm. Šobrīd citas Šengenas līguma dalībvalstis pārstāv Latviju 89 vietās.  Noteikumos Nr. 725 nepieciešams veikt grozījumus, mainot pārstāvniecību teritoriālo kompetenci un izslēdzot tās trešās valstis, kurās Latvija tiek pārstāvēta, ievērojot Latvijas 2013.-2014. gadā noslēgtos vīzu pārstāvības līgumus:   1. Polijas Republika pārstāv Latvijas Republiku vienotās vīzas, vīzas ar ierobežotu teritoriālo derīgumu un lidostas tranzītvīzas pieprasījumu pieņemšanā un izskatīšanā Irākas Republikā, Jaunzēlandē un Brazīlijā no 2013. gada 18. marta; Angolas Republikā no 2014. gada 7. janvāra; 2. Beļģijas Karaliste pārstāv Latvijas Republiku vienotās vīzas, vīzas ar ierobežotu teritoriālo derīgumu un lidostas tranzītvīzas pieprasījumu pieņemšanā un izskatīšanā no Burundi Republikā, Kongo Demokrātiskajās Republikā, Ruandas Republikā 2013. gada 1. marta; 3. Zviedrijas Karaliste pārstāv Latvijas Republiku vienotās vīzas, vīzas ar ierobežotu teritoriālo derīgumu un lidostas tranzītvīzas pieprasījumu pieņemšanā un izskatīšanā Nigērijas Federatīvajā Republikā no 2013. gada 12. decembra; 4. Šveices Konfederācija pārstāv Latvijas Republiku vienotās vīzas, vīzas ar ierobežotu teritoriālo derīgumu un lidostas tranzītvīzas pieprasījumu pieņemšanā un izskatīšanā Ganas Republikā un Senegālas Republikā no 2014. gada 16. jūnija; 5. Šveices Konfederācijas vēstniecība Senegālas Republikā pieņem pieteikumus Latvijas Republikas vienotās vīzas, vīzas ar ierobežotu teritoriālo derīgumu un lidostas tranzītvīzas izskatīšanai no Kaboverdes Republikas, Gambijas Republikas un Gvinejas Bisavas Republikas pastāvīgajiem iedzīvotājiem no 2014. gada 16. jūnija. 6. ar 2013. gada 1. jūliju Spānijas Karaliste pārstāv Latvijas Republiku vienotās vīzas, vīzas ar ierobežotu teritoriālo derīgumu un lidostas tranzītvīzas pieprasījumu pieņemšanā un izskatīšanā Argentīnas Republikā, Bolīvijas Daudznacionālajā Valstī, Čīles Republikā, Kostarikas Republikā, Salvadoras Republikā, Haiti Republikā, Hondurasas Republikā, Jamaikā, Nikaragvas Republikā, Panamas Republikā un Urugvajas Austrumu Republikā; 7. Francijas Republika pārstāv Latvijas Republiku vienotās vīzas, vīzas ar ierobežotu teritoriālo derīgumu un lidostas tranzītvīzas pieprasījumu pieņemšanā un izskatīšanā Gabonas Republikā un Tanzānijas Apvienotajā Republikā no 2013. gada 16. jūlija; 8. Trinidadas un Tobago Republikas pastāvīgo iedzīvotāju vienoto vīzu, vīzas ar ierobežotu teritoriālo derīgumu un lidostas tranzītvīzas pieteikumi var tikt iesniegti Latvijas vēstniecībā Amerikas Savienotajās Valstīs.   Saistībā ar Latvijas Republikas vēstniecības atvēršanu Indijas Republikā šī gada 1.aprīlī, Indijas Republikas pilsoņiem un pastāvīgajiem iedzīvotājiem gan vīzu pieteikumus īstermiņa vīzu pieprasīšanai, gan vīzu pieteikumus ilgtermiņa vīzas pieprasīšanai, turpmāk jāiesniedz Latvijas Republikas vēstniecībā Deli, Indijas Republikā. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz ārzemniekiem, kuri atbilstoši jurisdikcijai pārstāvniecībās iesniedz dokumentus vīzas saņemšanai.  Noteikumu projekts skar arī fiziskās un juridiskās personas, kas saskaņā ar normatīvajiem aktiem ir tiesīgas ielūgt ārzemnieku.  Saskaņā ar Ārlietu ministrijas Konsulārā departamenta rīcībā esošiem statistikas datiem 2013. gadā Latvijas Republikas pārstāvniecībās saņemti 205 214 vīzu pieteikumi, bet pārstāvības ietvaros ieceļošanai Latvijā izsniegtas 5756 vīzas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V, VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija un Iekšlietu ministrijas Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Ārlietu ministrs E. Rinkēvičs

Vizē:

Valsts sekretārs A.Pildegovičs

22.07.2014. 15:40

757

E.Šulca,67016177, [eva.sulca@mfa.gov.lv](mailto:eva.sulca@mfa.gov.lv)